O l'ebbe træ mogê: Cloddia sciña a-o 41 a.C., Scriboñia ch'o sposò into 40 e da-a quæ o l'ebbe Giullia, e da-o 39 Livvia, za spoza de Tibeio Claodio Neron (da-o quæ questa a l'aveiva avúo Tibeio e a l'ea gravia de Druzo). Aogusto o se preoccupò a longo da succescion; apparse primma dexignao o nevo Marçello, ch'o sposò into 25 Giulia, ma o moì into 23 a.C.; quindi Agrippa, ch'o sposò a so votta Giulia, e into 18 a.C. o fu inscignio da poistæ tribuniçia ma o moì into 12 a.C., da pœu i figgi de Agrippa e de Giulia, Gaio e Luccio Cezare, che fun adotæ da Aogusto ma moin rispettivamente into 4 e into 2 d.C. Infin, essendo morto into 9 a.C. o Druso ascì, unnico erede poscibile fu o figiastro Tibeio, adotao into 4 d.C.